b'\n_START_ARTICLE_\nWyomingin sinetti\n_START_PARAGRAPH_\nWyomingin sinetti on Yhdysvaltain Wyomingin osavaltion tunnus. Se hyv\xc3\xa4ksyttiin 1893 ja sit\xc3\xa4 muutettiin 1921. Sinetin kaksi vuosilukua, 1869 ja 1890, symboloivat Wyomingin ensimm\xc3\xa4isen aluehallinnon j\xc3\xa4rjest\xc3\xa4mist\xc3\xa4 ja sen liittymist\xc3\xa4 Yhdysvaltain liittovaltioon. Toogaan pukeutunut henkil\xc3\xb6 pit\xc3\xa4\xc3\xa4 k\xc3\xa4dess\xc3\xa4\xc3\xa4n keppi\xc3\xa4, josta l\xc3\xa4htee lippu, jossa lukee \xe2\x80\x9dEqual Rights\xe2\x80\x9d. Lippu symboloi naisten nauttimia poliittisia oikeuksia siit\xc3\xa4 l\xc3\xa4htien, kun alueelle ensimm\xc3\xa4ist\xc3\xa4 kertaa j\xc3\xa4rjesttiin hallinto 1869. Mieshenkil\xc3\xb6t symboloivat osavaltion karjataloutta ja kaivosteollisuutta. Numero 44 viisisakarisessa t\xc3\xa4hdess\xc3\xa4 symboloi Wyomingin oelvan 44 Yhdysvaltain liittovaltioon liittynyt osavaltio. Pilarien p\xc3\xa4\xc3\xa4ss\xc3\xa4 on lamput, joissa palaa tiedon valo. Pilareja kiert\xc3\xa4\xc3\xa4 nauha, jossa lukee Oil, Mines, Livestock, Grain; eli \xc3\xb6ljy, kaivokset, karja, vilja; jotka ovat Wyomingin nelj\xc3\xa4 suurinta teollisuudenalaa. Sinetin ulkokeh\xc3\xa4\xc3\xa4 kiert\xc3\xa4\xc3\xa4 sanat Great Seal of The State of Wyoming.'